cyanic-selkie/wikianc huggingface dataset:
Səfəvi incəsənəti
Metal işləmə
Zərif və incə naxışlı şamdanlar, xırdalıqla işlənmiş küplər, "kal (qalay) və sorb (qurğuşun)" adlı müxtəlif qablar Səfəvi metal sənətinin mühüm əsərləri hesab edilir. Polad-ı musebbek adlı nazik və yumşaq zirehlər bütün dünyada məşhurlaşmışdı. Qılınc, bıçaq kimi məmulatlar kükürdlə cilalanırdı. Paltarın üzərinə şəkillər, gül və ya heyvan motivləri olan nazik metal təbəqələr çap olunurdu. Qapı və pəncərələrin üstündə də metal lövhələr — paltarlardakı motivlər işlənirdi. Səfəvilər dövründə Təbriz, İsfahan, Gəncə, Şiraz, Yəzd və Heratda dəmirçilik sənətində mühüm fəaliyyətlər olmuş və əsasən bu şəhərlər ön plana çıxmışdır. Misal üçün; Övliya Çələbinin Gəncədə ipək qədər məşhur olduğunu söylədiyi dəmirçilik nümunələri (at nalı kimi), Dəmirci Çarşısı, misgərlik məmulatlarının hazırlandığı Misgər bazarı və onun yanındakı Qalaycı Çarşısı bu sənətin bölgədəki inkişafının əsas örnəkləridir. Eynilə, Təbrizdə Bazar-ı Dəmirçi, Bazar-ı Misgər, Bazar-ı Qalaycı və Bazar-ı Qılınc kimi müstəqil bazarlar var idi. Dəmirçi dükanlarında balta, bel, kotan (şum), mişar, dəhrə, zəncir, qıfıl, eşik, nal kimi məhsullar istehsal olunurdu.
Metaldan hazırlanan əşyalar arasında mis döymə qablar daha geniş yayılmışdı. Əcnəbi səyyahlar bu dövr bir sıra Azərbaycan şəhərlərində forma və dekoruna görə gözəl olan ev əşyaları — sərpuş, aftafa, cam, şamdan, manqal və s. hazırlayan xüsusi misgər məhəllələri olduğunu qeyd edirlər. İrandakı rus səfırliyinin həkimi İ. Lerx 1745-ci ildə Şamaxıda hazır məhsula naxış vuran xüsusi oymaçı emalatxanaların mövcud olduğunu da yazır. Müxtəlif növlü metal əşyaların hazırlanmasında bədii emalın məlum olan bütün üsullarından — nəqqaşlıq, oyma, şəbəkə, cizgiçəkmə, minalama, inkrustasiyadan istifadə edilirdi. Bu zaman ornamentlə bəzəmənin bütün növləri tətbiq olunurdu. XVIII əsrdə Azərbaycanda bədii metalişləmənin yüksək səviyyədə olmasını təsdiq edən gözəl əşyalar arasında şamaxılı usta Seyidzadə tərəfındən hazırlanmış gümüş bant qabı (Bern Tarix Muzeyi), Gəncədə hazırlanmış dəstəmaz üçün mis dolça, Təbrizdə hazırlanmış, üzərində Nizami poeziyası mövzusunda təsvirlər olan üçayaqlı masa (Azərbaycan Dövlət İncəsənət Muzeyi), eləcə də forma və dekoruna görə orijinal, üzərində 1717-ci il tarixi və Usta Nəcəfqulunun adını göstərilən Lahıc pirindən gətirilmiş samovar xüsusilə fərqlənir.
Zərgərlik
Araşdırmalar göstərir ki, bu dövrdə yaranmış metal məmulatı üzərində yalnız sənətkarlar deyil, habelə zamanın tanınmış rəssamları da məşğul olmuşlar. Sultan Məhəmməd bu dövrün metal məmulatının rəs m tərtibatı ilə məşğul olmuş ən görkəmli rəssamı idi. XVI əsrdə Nizami Gəncəvinin əsərlərindən alınmış surətlərə metal məmulatı üzərində xüsusilə tez-tez rast gəlinir. Metal məmulatı üzərində rəsm və naxışlardan başqa ərəb əlifbası ilə yazılmış sözlərə də təsadüf olunur. Həmin yazılar məmulatın nə zaman, kimin sifarişi ilə, hansı usta tərəfındən hazırlandığını nəzərə çatdırır. Bəzi metal əşyalar üzərində Qurandan əxz olunmuş parçalar, klassik Şərq şairlərinin şeirlərindən müəyyən hissələr həkk edilirdi. Ornament, müxtəlif rəsm və yazılarla yanaşı, bu dövrün metal məmulatı bəzəyində qiymətli daşlardan çox geniş surətdə istifadə olunurdu. Qiymətli daşlar içərisində firuzə və yaqut xüsusilə geniş yayılmışdı. Əski inamlara görə, fıruzə ondan istifadə edən şəxsi xəstəliklərdən, bədnəzərdən qoruyur və evinə xoşbəxtlik gətirir. Yaqut isə ehtirasın, qələbə hissinin rəmzi kimi qiymətləndirilir. XVI–XVII əsrlərdə metaldan hazırlanmış bədii sənət nümunələrinin ayrılmaz bir qismini də zinət əşyaları təşkil edir. Bunlar əsasən qızıl və gümüşdən hazırlanır, qadın və kişi bəzəyi kimi istifadə edilirdi. Ümumiyyətlə, qiymətli metallardan düzəldilmiş bəzək əşyaları gəzdirilməsi və geyilməsi baxımından 4 qismə bölünür: 1) boyun bəzəkləri; 2) qol və barmaq bəzəkləri; 3) baş bəzəkləri: 4) libaslara bənd olunan bəzəklər. Zərgərlərin dükan və emalatxanaları şəhərdə xüsusi cərgələrdə yerləşirdi. Təbrizin Qeysəriyyə adlı üstüörtülü bazarında hər cür məhsul satıldığını qeyd edən Camelli  Kareri bundan spnra isə zərgər bazarının başladığını və bu bazarın günbəz və taxtavanın davamlı kərpicdən hörüldüyünü yazır. Tavernye Təbrizdə başqa sənətkarlara nisbətən zərgərlərin çox olduğunu qeyd etsə də, ancaq onların gümüş tərkibli üzükdən savayı başqa zərgərlik məmulatları hazırlamadıqlarını yazır. Buna səbəb olaraq bildirir ki, müsəlmanlar qızıl üzükdən istifadə etmirlər, çünki namaz vaxtı onu çıxarıb taxmaq zəhmət tələb edir. Tavernye qeyd edir ki, şaha satdığım üzüklərin də daş-qaşları çıxarılaraq gümüş üzüklərə taxılmışdır.
Səfəvi şəhərlərində səyyari zərgərlərin fəaliyyət göstərməsi ilə bağlı səyyahların gündəliklərində kifayət qədər məlumatlar vardır. Şarden yazır ki, gümüş və qızılla işləyən bu zərgərlər hara çağırılsalar gedirlər. Buna baxmayaraq alət və vəsaitləri aparmaq onlar üçün asan olmur. Onlar özləri ilə manqal şəklinə hündür gil kürə daşıyırlar. Dəmləri keçi dərisindən ibarət olub bir ucuna iki çubuq bərkidilir ki, buradan dəriyə daxil olan havanın çıxmasının qarşısını almaq üçün istifadə olunur. Körüyü işləndən dərinin o biri başına başqa kiçik lülə bərkiib onu kürənin içinə salırlar və sonra sol əllə yelliyirlər. Zərgərlər qatlanmış kisə kimi olan dəmi dəri torbada saxlayırlar. Bu torbanın içində doğramaq, kəsmək, naxış vurmaq üçün iş alətləri də qoyulur. Onlar kəlbətin, külçə qəlbi, sim çəkən, zindan, çəkic, mişar və s kiçik alətlərdən ibarətdir. Sənətkar metalı əritmək istədikdə yerdə lazımı ölçüdə çala düzəldir və iş zamanı dəmi kürəyə birləşdirib zindanı isə onun yaxınlığındakı yerə bərkidərək dizi üstə çöküb işləməyə başlayır.
Musiqi
Səfəvilərdə musiqi icma həyatının bir parçası idi və gözəl səsli müğannilərə "hafiz" deyirdilər. Dini mərasimlərdə tabl, seypur, sinc kimi musiqi alətləri çalınırdı. Sarayda saz, ud, setar, şürqu, çəng, tənbur, qanun, kamança, muğni, barbat, zurna, tütək, təbil, qaval kimi musiqi alətləri ilə musiqi ifa edilirdi. Döyüşdən əvvəl "Nağaraxanlar" tərəfindən döyüş mahnıları və döyüş himnləri səsləndirilirdi. Bir şəhərə gələn xarici qonaqlar və səfirlər arfa musiqisi ilə qarşılanırdı. Misal üçün; 1636-cı ildə Şamaxıya gələn Adam Oleari gündəliyində özünün də belə qarşılandığı barədə məlumat vermişdir.
Şah II. İsmayılın dövründə musiqiyə qoyulan qadağa aradan qaldırıldı və çalğıçıbaşı vəzifəsinə Hafiz Celacil təyin olundu. Şah II İsmayılın dövründə saraya musiqiçilər dəvət edilmişdi.
Şarden Səfəvi dövlətində musiqinin riyaziyyatla əlaqəli olduğunu və incəsənət kategoriyasına aid edildiyini yazaraq əlavə edir ki, musiqişünaslar alətlərdən istifadə və tənzimləmə üsullarını öyrənirlər. Şardenin bu ifadəsindən də aydın olur ki, Səfəvilər bütün dünyanın hesab, həndəsi və musiqi bağları ilə nizamda olduğunu iddia edən İxvanı Səfa anlayışını mənimsəmişdirlər. Şarden Əbülvəfa Səid adlı birinin musiqi haqqında yazdığı kitabdan bəhs edir və bildirir ki, kitabda musiqi alətləri nəfəsli və simli alətlər olaraq 2 qrupa bölünür. Bundan başqa kitabda 9 məqam, 39 bəstə və çoxlu notlar haqqında məlumat vardır.
İsgəndər bəy Türkmən Səfəvi dini anlayışına görə musiqinin haram olduğunu bildirsə də, Şah İsmayıl və Şah Təhmasibin Hüseyn Şüştəri, Usta Əsəd, Hafiz Əhməd Qəzvini və Hafizullah Təbrizi kimi musiqiçilərə hörmət bəslədiyini yazmışdır. Hafizullah Təbrizinin hərb musiqiçisi olduğu barədə məlumat Səfəvilərdə hərbi musiqi qrupunun olmasına işarədir.
Səfəvilər dövrünün tanınmış musiqiçiləri:
Nataliya Aleksandrova
Nataliya Yuriyevna Aleksandrova (d. 8 avqust 1984) — Belarusu təmsil edən bədii gimnast. Nataliya Aleksandrova, 2004-cü ildə Belarusu XXVIII Yay Olimpiya Oyunlarında təmsil edib.
Sultan Murad türbəsi
Sultan Murad türbəsi – İstanbulda XVI əsrin sonlarında inşa edilən türbə.
Sultan III Murad, ölümünün ardından 19 şahzadəsiylə birlikdə Aya Sofyanın həyətinə dəfn olunmuş, ardından oğlu III Mehmedin əmriylə baş memar Davud ağa tərəfindən məzarı üzərində türbəsinin inşası başlamışdır. Ancaq cənazələr dəfn olunarkən edilən yanlış səbəbilə padşahın məzarının mərkəzdə yerləşməsi üçün yan tərəfə əlavə divar hörülmüş, beləliklə türbənin inşası uzanaraq 1599-cu ildə Əhməd ağa tərəfindən tamamlanmışdır.
Müre (rayon)
Müre  — Fransanın Cənub-Pireney regionun rayonlarından biri. Departamenti — Yuxarı Qaronna. Suprefektura — Müre. Rayon əhalisi 2006-cı ildə 186 503 nəfər təşkil edirdi. Əhalinin sıxlığı — 114 nəf / km². Rayon ərazisi — 1639 km².
Sultan İbrahim türbəsi
Sultan İbrahim türbəsi — İstanbulda Aya Sofyaya bitişik, keçmişdə vəftizxana olaraq istifadə olunan Sultan İbrahim in dəfn edildiyi türbə.
Bizans mənbələrinə görə, Aya Sofyadakı iki vəftizxanadan biri olan bu bina kilsənin cənub cəbhəsində əsas binadan aralı olaraq inşa edilmişdir. Aya Sofya məscidə çevrildikdən sonra bu bina anbar olaraq istifadə edilmiş, XVII əsrin ilk yarısında isə türbəyə çevrilmişdir. Osmanlı padşahları nın bəziləri hələ həyatda ikən öz adlarına türbə inşa etdirmiş, bəziləri isə Bizans dövründən qalan binaları bərpa etdirərək türbəyə çevirmişdir. I Osman və Orxan Qazinin Bursadakı türbələrindən başqa, keçmiş Bizans binasının islamlaşdırılmasına yalnız XVII əsrdə rast gəlinir. Sultan I Mustafa və Sultan İbrahimin dəfn olunduğu bu türbə daha sonralar Sultan İbrahim türbəsi olaraq anılmışdır.
1617-1618-ci illərdə 94 gün, ardından 1622-1623-cü illərdə 1 il 4 ay hakimiyyətdə qalan I Mustafa 1639-cu ilin ilk günlərində vəfat etmiş, bəzi mənbələrə görə isə IV Murad tərəfindən edam dilmişdir. Özü üçün əvvəlcədən türbə inşa etdirməyən I Mustafanın dəfn olunması üçün o illərdə heç bir məsciddə yer olmamış, bu səbəblə mərhum sultanın Aya Sofyanın keçmişdə vəftizxana olan binası türbəyə çevrilmişdir. Övliya Çələbinin yazdığına görə, Sultan Mustafanın vəfatından sonra, dəfn etməyə yer tapılmamış, cənazəsi 17 saat saxlanıldıqdan sonra Övliya Çələbinin sarayda zərgər işləyən atası Dərviş Mehmed Zilli Əfəndinin xatırlatması ilə dəfn yeri olaraq Aya Sofyadakı bu bina seçilmişdir. Ancaq binanın içərisində torpaq olmadığı üçün Saray bağçasından bura torpaq gətirilmişdir.
Sultan İbrahim 8 illik səltənətinin ardından 8 avqust 1648-ci ildə taxtdan endirilmiş, 10 gün sonra isə edam edilmişdi. Edamının ardından mərhum padşah əmisi Sultan Mustafanın türbəsinə dəfn edilmişdir. Övliya Çələbinin yazdığına görə, o illərdə Sultan İbrahim türbəsi qadınların ziyarət yerinə çevrilmişdi. Yenə onun qeydlərindən görülür ki, burada I Əhmədin qızları Xanzadə və Atikə Sultanla IV Muradın qızı Əsməhan Qaya Sultan dəfn olunmuşdur. Bundan başqa bu türbədə yatan şəxslər arasında Sultan İbrahimin 1669-cu ildə vəfat edən oğlu Şahzadə Səlim, qızı Atikə Sultan və IV Mehmedin 1679-cu ildə vəfat edən oğlu Şahzadə Səlimin olduğu məlumdur. Bu türbəyə dəfn olunan sonuncu şəxs isə II Əhmədin 1714-cü ildə vəfat edən oğlu Şahzadə İbrahimdir.
Morelos
Morelos Meksikanın qərbində yerləşən ştat. Şima-qərbində və şimal-şərqində Meksika ştatı, şimalında Federal ərazi, şərqində Puebla və cənub-qərbində Guerrero ilə həmsərhəddir. Paytaxtı və ən böyük şəhəri Kuernavakadır.
Sahəsi 4.893 kvadrat km-dir. Əhalisi isə 1.668.343 nəfərdir.
Xılxına şəhəri
Xunan şəhəri — orta əsrlərdə indiki Azərbaycan ərazisində mövcud olmuş şəhər. Şəhər indiki Xılxına Ağstafa rayonu nun Düzqışlaq inzibati ərazi vahidliyində kənd.
(1606) Gəncə-Qarabağ əyaləti 8 livaya (sancağa) Xılxına livası nın və 1727-ci ildə Xılxına livası mərkəzi. 1727-ci ildə 153 ailədən ibart şəhər idi.
Şon Bosvell
Sean Bosvell — Forsaj franşizasından Lukas Blekin canlandırdığı uydurma personaj.
Şon anası ilə Amerikada yaşayan 17 yaşlı orta məktəb şagirdidir. Şon küçə yarışlarına görə daim polis tərəfindən saxlanılır və onlar daim anası xanım Bosvellə köçməli olurlar. Nəhayət, anası Şonu atasının yaşadığı Tokioya göndərmək qərarına gəlir. Burada məskunlaşan Şon məktəbə başlayır və burada da küçə yarışlarına qatılır. Məktəbdə gördüyü özü kimi Qaycinə aşiq olan Şon buna görə də Tokioda Yakuza liderinin qardaşı oğlu Takaşi ilə düşmən olur. Takaşinin yaxın dostu Han Lue Şonla dost olur, ona drift etməyi öyrədir və müəllimlik edir. Daha sonra Şon atasının evindən ayrılıb Han Luenin qarajında məskunlaşır. Burada olarkən Takaşinin qaraja daxil olması nəticəsində, Tokio küçələrəndi avtomobilli qaçdı-tutdu başlayır və Han ölür. Hanın ölümündən sonra Şon Hanın oğurladığı pulu Takaşinin əmisi Kamata götürür və Takaşi ilə yarışmaq üçün icazə istəyir. Kamata icazə verir, Şon Takaşini məğlub edir və azadlığına qovuşur. Daha sonra sevgilisi Neela və dostları ilə küçə yarışlarının keçirildiyi yerdə əylənərkən, Dominik Toretto Şon ilə yarışmaq istədiyini deyir və yarış başlayan kimi film sona çatır. O, sonuncu dəfə "Forsaj 7"də qısa müddətə görünüb.
NGC 5132
NGC 5132, Yeni Baş Kataloqda qeydə alınmış qalaktikadır. Göy üzündə Qızbürcü istiqamətində yerləşir. SB0-a tipli. tərəfindən ildə 27.94 sm (11 düymə) ölçülü  vasitəsilə ildə kəşf edilmişdir.
Mahmud İsmayılov
Mahmud Əliabbas oğlu İsmayılov — Azərbaycan tarixçisi.
Həyatı
Mahmud Əliabbas oğlu 1920-ci ildə Şəki şəhərində anadan olmuşdur. 1941-ci ildə Azərbaycan Dövlət Universitetinin (indiki BDU) Tarix fakültəsini bitirmişdir. 1949-cu ildə namizədlik, 1962-ci ildə doktorluq dissertasiyaları müdafiə etmiş, 1983-cü ildə AEA-nın müxbir üzvü seçilmişdir.
M. Ə. İsmayılov 1946-cı ildən AEA-nın Tarix İnstitutunda işə başlamış, ömrünün sonunadək elmi işlər üzrə direktor müavini və "Azərbaycanın yeni tarixi" şöbəsinin müdiri vəzifələrində çalışmışdır.
M. Ə. İsmayılovun elmi yaradıcılığının əsas istiqaməti XIX–XX əsrin əvvəllərində Şimali Azərbaycanda kapitalizmin genezisi və inkişafı, kənd təsərrüfatının tarixi problemlərinin tədqiqi olmuşdur. Onun "Azərbaycan dövlət kəndliləri XIX əsrin sonunda" (1957), "XX əsrin əvvəllərində Azərbaycanın kənd təsərrüfatı" (1960), "XIX əsrin sonu və XX əsrin əvvəllərində Azərbaycanın kənd təsərrüfatında kapitalizm" (1964), "İmperializm dövründə Azərbaycanın sosial-iqtisadi strukturu" (1982) və b. əsərlərində Şimali Azərbaycanın kənd təsərrüfatı və iqtisadiyyatının dünya sivilizasiyasının getdiyi yolla həmahəng inkişaf etdiyi sübut olunur.
M. Ə. İsmayılov 3 cildlik "Azərbaycan tarixi"nin əsas müəlliflərindən biri, 7 cildlik "Azərbaycan tarixi"nin IV və V cildlərinin məsul redaktoru olmuşdur. Onun 1992-ci ildə çapdan çıxmış "Azərbaycan tarixi" əsəri dəfələrlə nəşr olunmuşdur.
M. Ə. İsmayılov Moskvada nəşr olunmuş "SSRİ-də tarix elminin tarixi" (1955), "Qafqaz xalqları" (1962) və b. əsərlərin yazılmasında yaxından iştirak etmişdir. O, Ankara, Kayseri, Paris, Roma, Moskva və başqa şəhərlərdə keçirilən beynəlxalq elmi konfranslarda iştirak etmişdir.
M. Ə. İsmayılovun rəhbərliyi ilə 25-dək namizədlik və doktorluq dissertasiyaları müdafiə olunmuşdur.
AEA-nın müxbir üzvü M. Ə. İsmayılov "1941–1945-ci illərdə Almaniya üzərində qələbəyə görə", "Qafqazın müdafiəsinə görə" medalları və fəxri fərmanlarla təltif olunmuşdur.
NGC 4925
NGC 4925, Yeni Baş Kataloqda qeydə alınmış qalaktikadır. Göy üzündə Qız bürcü istiqamətində yerləşir. S0 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Nuevo-Leon
Nuevo-Leon Meksikanın şimal-şərqində yerləşən ştat. Ştatın ərazisi 64.210 kvadrat km, əhalisi isə 2005-ci ilin statistikasına əsasən 4.199.292 nəfərdir.
Sultan Səlim türbəsi
Sultan Səlim türbəsi – İstanbulda XVI əsrin ikinci yarısında inşa edilən türbə.
İbrahim Peçevinin yazdığına görə, bu türbənin inşasına hicri 981-ci ildə (1573/1574) Sultan II Səlimin əmriylə Aya Sofyaya əlavələr edilərkən başlanılmışdır. Türbə tamamlanmadan vəfat edən Sultan Səlim əvvəlcə həmin ərazidəki qurulan bir çadırın içərisinə dəfn olunmuş, ardından cənazəsi 1576-cı ildə inşası tamamlanan türbəyə daşınmışdır. Türbənin Osmanlı dövründəki bərpa işləri haqqında dəqiq məlumat yoxdur. Əvvəlcə 1950-ci illərdə, daha sonra 1982-1987-ci illərdə və qismən 1996-cı ildə təmir edilən türbə 2006-cı ildə restavrasiyaya alınmışdır.
Memar Sinan tərəfindən inşa olunan türbə xarici kvadrat, daxili isə səkkizbucaqlı plan üzrə inşa edilib. Qoşa gümbəzlə örtülü olan türbədə Sultan Səlimlə yanaşı, xanımı Nurbanu Sultan, qızları Gövhərxan, Əsməhan və Fatma Sultan, şahzadələri Süleyman, Osman, Cahangir, Mustafa və Abdullahla, III Muradın bir neçə övladı dəfn edilmişdir.
Qısatüklü vombat
Qısatüklü vombat və ya Tasmaniya vombatı (Vombatus ursinus), — Vombatlar fəsiləsinə, Kisəlilər infrasinfinə daxil olan yaşayan növ. Çağdaş növ Qısatüklü vombatlar cinsinə (Vombatus) daxildir.
Sinoninləri
Həm cinsin həm də növün sinoimləri olduqca çoxdur. Cinsin sinonimləri :
Növün sinonimləri: :
Təsnifat
Növ 3 yarımnövə bölünür:
Yeniya Burlo
Yeniya Qennadiyevna Burlo (d. 29 may 1988) — Belarusu təmsil edən bədii gimnast. Yeniya Burlo, 2004-cü ildə Belarusu XXVIII Yay Olimpiya Oyunlarında təmsil edib.
Karyerası
Yeniya Burlo, 2004-cü ildə Belarus bayrağı altında Yunanıstanın paytaxtı Afina şəhərində baş tutan XXVIII Yay Olimpiya Oyunlarına qatıldı. O, qrup yarışlarında кomanda yoldaşları Nataliya Aleksandrova, Qlafira Martinoviç, Zlatislava Nersesyan, Qalina Nikandrova və Mariya Popliko ilə birgə finalda 48.000 xal topladı və fəxri 4-cü yeri tutdu.
Argentina–Ermənistan münasibətləri
Argentina—Ermənistan münasibətləri — Argentina və Ermənistan arasında iki tərəfli diplomatik münasibətlər. Argentinadakı erməni diasporası Latın Amerikasındakı ən böyüyük diasporasıdır. Burada təxminən 120.000 nəfər erməni yaşayır.
Tarix
1892-ci ildə Erməni köçkünlərinin ilk dalğası Argentinaya, əsasən Misir və Suriyadan gəlir. Birinci Dünya müharibəsi dövründə Argentinaya bir neçə min erməni mühacirət edir. 1918-ci ilin mayında Ermənistan Respublikası adı altında qurulan dövlət Rusiya İmperiyasından müstəqilliyini elan edir. 1920-ci ildə Argentina Ermənistanın müstəqilliyini tanıyır və ölkələr arasında diplomatik münasibətlər qurulur. 1920-ci ilin dekabrında Qırmızı ordu Ermənistan ərazisinə daxil olur və ölkə Sovet İttifaqına daxil edilir. 1962-ci ildə Buenos-Ayres vilayətinin erməni icmasının futbol klubu qurulur.
Ticarət
2018-ci ildə ölkələr arasında ticarət dövriyyəsi 9,2 milyon ABŞ dolları təşkil etmişdir. Argentinanın Ermənistana ixracatı: ət, şəkər və tütün, Ermənistanın Argentinaya ixracatı isə: trikotaj və geyimdir. Argentina Ermənistan iqtisadiyyatına yatırım qoyan ən böyük beşinci xarici investordur.
Diplomatik nümayəndəliklər
Argentinanın İrəvanda səfirliyi vardır.
Ermənistan Buenos Ayresdə səfirliyini mövcuddur.
Süyçjou zəncirlənmiş qadın hadisəsi
Süyçjou zəncirlənmiş qadın hadisəsi, həmçinin Süyçjou səkkiz uşaq ana hadisəsi kimi tanınır (徐州八孩母亲事件), 2022-ci il yanvarın sonlarında Çin Xalq Respublikası, Süyçjou, Jiangsu, Feng County -də üzə çıxan insan alveri, ağır rəftar və sonrakı hadisələrlə bağlı hadisədir. Divara zəncirlənmiş və səkkiz uşaq dünyaya gətirən ruhi vəziyyəti pozulmuş və həbsdə olan qadının videosu Çin internetində yayılıb və böyük ictimai etiraza səbəb olmuşdur.
Çində ciddi siyasi nəzarət və media senzurasına görə ölkənin bir çox aparıcı araşdırmaçı jurnalistləri 2010-cu illərdə istefa etdilər. Nəticədə cavab tələb edən çinli internet istifadəçiləri hekayəni özləri araşdırmalı oldular. Hadisə 2022 Qış Olimpiya Oyunlarının siyasi cəhətdən həssas dövründə baş verdiyi üçün bəzi internet istifadəçiləri işi araşdırarkən həbs edildi.
Hadisə
28 yanvar 2022-ci ildə TikTok (Çində Douyin kimi də tanınır) istifadəçisi Dong Zhiminin uşaqlarını geyindirdiyi və otağında yemək yediyi, Yang kimi tanınan arvadının Dong tərəfindən divara zəncirləndiyi bir video yayımladı. Qışın ortasında ailənin böyük evinin yanındakı bərbad daxmada Yang ayaqqabısız dağınıq saçları və palçıqlı yanaqları ilə yeməkləri yerə səpələnmiş görünür.
Video internetdə yayıldıqdan sonra Feng County təbliğat şöbəsi Yangın Dong ilə qanuni nikahda olduğunu, heç bir insan alveri ilə bağlı olmadığını və Yang-a ruhi xəstəlik diaqnozu qoyulduğunu bildirərək bir bəyanat verir.
İki gün sonra yerli hakimiyyət başqa bir bəyanat yayaraq, Yangın dilənçi olduğunu və 1998-ci ildə Donqun mərhum atası tərəfindən qəbul edildiyini bəyan etdi, amma Dong evlilik üçün qeydiyyatdan keçərkən onun şəxsiyyəti təsdiqlənməyib. Yangın vəziyyətinin 2021-ci ildən pisləşdiyini bildirib İt zənciri "onun başqalarına zərər verməsinin qarşısını almaq".
Araşdırmalar
7 fevral 2022-ci ildə Çin Kommunist Partiyasının (ÇKP) Süyçjou komitəsi və onun bələdiyyə hökuməti Yangın əslən Yunnan ştatının Fuqonq qraflığından gəldiyini və 1996-cı ildə boşandığını bildirən bir bəyanat verdi. Eyni kənddən olan Sanq adlı qadın Yanqı müalicə üçün Jiangsuya aparıb. Sanqın dediyinə görə, onlar qatardan düşən kimi Yanq oradan uzaqlaşıb, lakin o, nə polisə zəng edib, nə də Yangın ailəsinə məlumat verib.
10 fevral 2022-ci ildə Süyçjou rəsmi istintaq qrupu hadisənin həqiqətən də insan alveri olduğunu söylədi. Donq, Sanq və əri bu işdə şübhəli bilinirlər. Bundan sonra 3 nəfər tutularaq həbs edilib.
Süyçjou səlahiyyətlilərinin hesabatı, zəncirlənmiş qadının əsl şəxsiyyəti ilə bağlı suallar da daxil olmaqla, ictimaiyyətin skeptisizmini yatırmadı.
Çində ciddi siyasi nəzarət və mediaya senzuraya görə, ölkənin bir çox aparıcı araşdırmaçı jurnalistləri 2010-cu illərdə peşəni tərk etdilər. Nəticədə cavab tələb edən çinli internet istifadəçiləri hekayəni özləri qazmalı oldular. Bəziləri müsahibələr aparmaq üçün Yangın doğma kəndinə və başqa yerlərə baş çəkdilər. Fevralın 11-də iki qadın könüllünün Fen qraflığında polis tərəfindən işi araşdırarkən saxlanıldığı bildirilir.
17 fevral 2022-ci ildə Jiangsu əyalətinin ÇKP komitəsinin "Fenq qraflığında zəncirlənmiş qadınla bağlı insidentlə bağlı tam araşdırma" aparmaq üçün başqa bir istintaq qrupu yaratdığı bildirildi. İstintaq qadının Xiao Huamei kimi əsl şəxsiyyətini tapdı və onun çoxsaylı insan alveri cinayətlərinin qurbanı olduğunu təsdiqlədi və ətraflı vaxt cədvəlini açıqladı. Polis, ictimai maraqları qorumamaq və yalan məlumat dərc etmək kimi müxtəlif səbəblərə görə istintaq zamanı altı nəfəri saxlayıb və Kommunist Partiyasının aşağı səviyyəli səkkiz məmurunu işdən çıxarıb.
Reaksiyalar
Hadisə ilə bağlı Çindən kənarda olan bir sıra media orqanları, o cümlədən The New York Times, The Wall Street Journal, BBC News və Deutsche Welle tərəfindən məlumat verilib. Şərhçilər çinli qadınların rifahından narahat olduqlarını bildiriblər. Azad Asiya radiosu hadisənin Çində qadın hüquqlarının qorunmadığını əks etdirdiyini şərh edərək, Çində demək olar ki, heç bir rəsmi medianın hadisə ilə bağlı araşdırma və ya məlumat vermədiyini bildirib.
Hadisə Pekində onsuz da mübahisəli olan 2022 Qış Olimpiya Oyunları zamanı Çin internetinin getdikcə daha çox senzuraya məruz qalan və siyasi cəhətdən həssas məkanına baxmayaraq, insanların cavab tələb etməsi ilə əlaqədardır.
Məşhur çinli amerikalı yazıçı və ssenarist Gelinq Yan hadisəni şərh etdikdən sonra Çin internetində senzuraya məruz qalıb.
Əvvəllər Liu Xiaobonu təmsil edən çinli vəkil Mo Şaopinq deyib ki, əgər Yang ruhi xəstədirsə, Dong-a qarşı zorlama istintaqı da aparılmalıdır.
Bəzi şərhçilər, Yang və Dongun səkkiz uşağından yeddisi oğlan olduğu üçün bu işdə qadın körpə öldürülməsinin olub-olmadığını soruşdular, bu, çox çətin bir hadisədir.
Dryocopus
—  aləminin  tipinin  sinfinin  dəstəsinin  fəsiləsinə aid heyvan cinsi.
Zelençuk
Zelençuk — Rusiya Federasiyası, Qaraçay-Çerkesiya Respublikasının kənd, Zelençuk rayonunun inzibati mərkəzi.
Tərkibində yeganə yaşayış məntəqəsi olan inzibati ərazi vahidliyinə aiddir.
Coğrafiya
Zelençuk kəndi Çerkesskdən təqribən 60 km cənub-qərbdə, Xusa-Kardonikskaya çayının Böyük Zelençuk çayına töklüldüyü yerində yerləşir. Kənddən 9 km qərbdə Storojevaya kəndi, 6 km şərqdə isə Kardonikskaya Kəndi yerləşir. Əsas mənzil sahələri Böyük Zelençuk və Kusa-Kardonikskaya çayları arasındakı sahədə yerləşir. Kiçik hissəsi isə çayın sol sahilində cəmlənmişdir. Bir neçə küçə Xusı-Kardonikskaya çayının sağ sahilində, Zelençuk kəndinin şərq və şimal kənarında yerləşir. Zelençuk kəndinin iqlimi qısa mülayim qışa və uzun isti keçən yaya sahibdir. Ərazi kifayət qədər rütubətlidir. Yüksək hündürlüyə görə yayda respublikanın şimal bölgələrinə nisbətən daha sərin olur, qışda temperatur fərqi az nəzərə çarpır.
Əhali
2002-ci il Ümumrusiya siyahıya alınmasının məlumatlarına görə rayonun milli tərkibi haqqında aşağıdakı məlumatlar verilmişdir :
2010-cu il Ümumrusiya siyahıya alınmasının məlumatlarına görə rayonun milli tərkibi haqqında aşağıdakı məlumatlar verilmişdir :
İnfrastruktur
«Stavropol Universiteti» özəl təhsil müəssisəsinin filialı;
«Profesional» çoxşaxəli kolleci (əvvəllər 6 nömrəli peşə məktəbi, 33 nömrəli peşə məktəbi).
Özəl Stavropol Kooperativ İqtisadiyyat, Ticarət və Hüquq Kollecinin filialı.
5 orta ümumtəhsil məktəbi (V. Leonov adına 1 nömrəli, S. Bidjiyev adına 2 nömrəli, V. Breslavtsev adına 3 nömrəli, İ. Ovçarenko adına 4 nömrəli və 5 nömrəli) və açıq (növbəli) orta məktəb.
6 uşaq bağçası (№1, №2, №5, "Zolotoy Klyuç", "Kolobok" və "Skazka").
«Lira» uşaq incəsənət məktəbi.
Uşaq yaradıcılıq evi. Mərkəzi Rayon Xəstəxanası.
Qadın məsləhətxanası.
Rayon Baytarlıq Heyvan Xəstəliklərinə Nəzarət Stansiyası.
Qaraçay Çərkəz Respublikası Gigiyena və Epidemiologiya Mərkəzinin filialı.
Rayon Mədəniyyət Sarayı.
Mərkəzi Kitabxana.
S. Varçenko adına Regional Diyarşünaslıq Muzeyi. 1995-ci ildən bəri fəaliyyət gösrtərir. Nijni Arxız kəndində bir filialı vardır.
İdman
Kənddə 1978-ci ildə açılan gənclər idman məktəbi və 2000 nəfərlik tutumlu Zelençuk stadionu vardır. Zelençukda Zelençuk futbol komandası fəaliyyət göstərir.
Əbdül Həmid
Məhəmməd Əbdül Həmid — Banqladeşin hazırkı Prezidenti.
Banqladeş tarixində ən uzun müddət çalışan prezident olaraq tarixə düşüb.
Həyatı
Həmid Rəşidə Həmidlə 1964-cü ildən bəri evlidir. Üç oğlu və bir qızı var.
Siyasi fəaliyyəti
Həmid 1959-cu ildə Kişoreqanjda Qurudyal Dövlət Kollecinin vitse-prezidenti olaraq təhsil alarkən Çhatra liqasına qatıldı. 1966–67-ci illərdə Mimesinq əyalətinin Çhatra Liqasının vitse-prezidenti seçildi. 1969-cu ilin sonunda Avami liqasına qatıldı. Pakistanın 1970-ci il ümumi seçkilərində 18 yaşı olan Həmid bu günə qədər seçilmiş ən gənc parlament üzvü oldu. 1973, 1986, 1991, 1996, 2001 və 2009-cu illərdəki ümumi seçkilərdə Kişoreqanj üçün Avami liqası namizədi olaraq millət vəkili seçildi. Avami liqası 1996–2001-ci illərdə hakimiyyətdə olduğu dövrdə Banqladeş Milli Parlamentinin sədr müavini idi. 2001-ci ildə Şaşi Kumar Quptanın yerinə Milli Məclisdəki müxalifət partiyası liderinin müavini təyin edildi. 25 yanvar 2009-cu ildə parlamentin sədri oldu. 1971-ci ildə Banqladeş Qurtuluş Müharibəsindəki töhfələrinə görə 2013 Müstəqillik Günü Mükafatına layiq görülmüşdür.
Prezident fəaliyyəti
Həmid 14 mart 2013-cü ildə Banqladeşin müvəqqəti prezidenti vəzifəsinə təyin edilmiş, Prezident Zillur Rəhman isə Sinqapurda xəstəxanaya yerləşdirilmişdi. Zillur Rəhman altı gün sonra vəfat etdi. Daha sonra Həmid 22 aprel 2013-cü ildə müxalifət olmadan prezident seçildi. 24 aprel tarixində and içdi. 7 fevral 2018-ci ildə ikinci müddətə etiraz edilmədən yenidən seçildi.
Həmid Myanmada Rohinqya müsəlmanları üçün humanitar dəhlizin yaradılmasını təklif etdi.
Göz rəngi
thumb|Insan irisinin yaxından görünüşü
Göz rəngi — göz rəngi iki müxtəlif amillə müəyyən edilən poligenik fenotipik əlamətdir. İrisiyyətin piqmentasiyası və irisin stromasında bulanıq mühit tərəfindən işığın səpilməsinin tezlikdən asılıdır.
İnsanlarda irisin piqmentasiyası irisin piqment epitelində melaninin konsentrasiyasından, irisin stromasında (ön irisin üzərində yerləşir) melaninin miqdarından asılı olaraq açıq qəhvəyidən qara rəngə qədər dəyişir. İnsan irisində və ya göz mayesində nə mavi, nə də yaşıl piqmentlər heç vaxt mövcud deyil. Beləliklə, göz rəngi struktur rəng nümunəsidir və xüsusilə açıq gözlər üçün işıqlandırma şərtlərinə görə dəyişir.
Bir çox quş növünün parlaq rəngli gözləri pteridinlər, purinlər və karotenoidlər kimi digər piqmentlərin varlığının nəticəsidir. İnsanlarda və digər heyvanlarda çoxlu fenotipik göz rəngi variasiyaları var.
İnsanlarda göz rənginin genetikası və irsiyyəti mürəkkəbdir. İndiyə qədər 15-ə qədər gen göz rənginin miras qalması ilə əlaqələndirilib. Mavi gözlərin sadə bir resessiv xüsusiyyət olduğuna dair əvvəlki fikirlərin yanlış olduğu göstərildi. Göz rənginin genetikası o qədər mürəkkəbdir ki, valideyn və uşaq göz rənglərinin demək olar ki, hər hansı birləşməsi baş verə bilər.
Rəng təsnifatı
İrisin rəngi insan haqqında çoxlu məlumat verə bilər və rəng təsnifatı patoloji dəyişiklikləri sənədləşdirmək və ya insanın oftalmik dərmanlara necə reaksiya verə biləcəyini müəyyən etmək üçün faydalı ola bilər. Normal göz rəngi qəhvəyinin ən tünd çalarlarından mavinin ən açıq çalarlarına qədər dəyişir. Tədqiqat məqsədləri üçün həm sadə, həm də kifayət qədər ətraflı olan standartlaşdırılmış təsnifata ehtiyacı ödəmək üçün irisin üstünlük təşkil edən rənginə və mövcud qəhvəyi və ya sarı piqmentin miqdarına əsaslanan bir dərəcə sistemi inkişaf etdirdi. Nisbətindən asılı olaraq irisin görünüşünü struktur rənglə birlikdə təyin edən üç piqment rəngi var. Yaşıl irislər, məsələn, bəzi sarı və mavi struktur rəngə malikdir. Qəhvəyi irislərdə daha çox və ya daha az melanin var. Bəzi gözlərdə irisin ətrafında limbal üzük adlanan qaranlıq bir halqa var. Rəngin qavranılması baxış şəraitindən (məsələn, işıqlandırmanın miqdarı və növündən, həmçinin ətraf mühitin çalarlarından) asılı olduğundan, göz rənginin qavranılması da belədir.
Qəhvəyi gözlər
thumb|upright|left|Tünd qəhvəyi iris Avropa, Amerika, Afrika, Qərbi Asiya, Şərqi Asiya və Cənub-Şərqi Asiyada geniş yayılmışdır. thumb|upright|Açıq qəhvəyi irislərə Avropa, Qərbi Asiya, Cənubi Asiya, Orta Asiya və Amerikada rast gəlmək olar.
Tünd qəhvəyi iris Avropa, Amerika, Afrika, Qərbi Asiya, Şərqi Asiya və Cənub-Şərqi Asiyada geniş yayılmışdır. Açıq qəhvəyi irislərə Avropa, Qərbi Asiya, Cənubi Asiya, Orta Asiya və Amerikada rast gəlmək olar. Bir neçə istisna olmaqla, bütün məməlilərdə qəhvəyi və ya tünd piqmentli irislər var. İnsanlarda qəhvəyi ən çox yayılmış göz rəngidir və dünyada insanların təxminən 79% -i bu rəngə sahibdir. Qəhvəyi gözlər irisin stromasında melaninin nisbətən yüksək konsentrasiyasının nəticəsidir və nəticədə həm qısa, həm də uzun dalğa uzunluğunda işığın udulması baş verir.
İnsanlarda tünd qəhvəyi gözlər üstünlük təşkil edir və dünyanın bir çox yerlərində bu, demək olar ki, yeganə iris rəngidir. Qəhvəyi gözlər Avropa, Şərqi Asiya, Cənub-Şərqi Asiya, Mərkəzi Asiya, Cənubi Asiya, Qərbi Asiya, Okeaniya, Afrika və Amerikada geniş yayılmışdır. Açıq və orta piqmentli qəhvəyi gözlər Cənubi Avropada, Şimali və Cənubi Amerikada və Mərkəzi Asiyanın bəzi bölgələrində, Qərbi Asiya və Cənubi Asiyada da yayılmişdır.
Yaşıl-qəhvəyi gözlər
thumb|right|Yaşıl gözlər Onlara ən çox Şimali, Qərbi və Mərkəzi Avropada rast gəlinir. Şotlandiyada insanların 29%-nin yaşıl gözləri var. İslandiyada kişilərin 8–10%-nin və qadınların 18–21%-nin və Hollandiyada kişilərin 6%-nin və qadınların 17%-nin yaşıl gözləri var. Avropalı Amerikalılar arasında yaşıl gözlər ən son Kelt və Alman əcdadları arasında ən çox yayılmışdır, təxminən 16%. Veronadan olan italyanların 40,8%-nin, Alikantedən olan ispanların 22,5%-nin və Afinadan olan yunanların 15,4%-nin yaşıl, boz və ya mavi gözləri var. Bununla belə, bütün dünyada yaşıl ən nadir təbii göz rəngi hesab olunur; dünya əhalisinin yalnız 2%-i buna malikdir.
Parryoya adası
Parryoya — Şpitsbergen arxipelaqına daxil olan qayalıqdan təşkil olunmuş adalardan biri. Sjuoyane adaları qrupuna daxildir. Şimal-Şərq Torpağından şimalda yerləşir. Barens dənizi akvatoriyasına daxildir. Ada 1828-ci ildə şimal qütbünə gedərkən yol üstü Şpitsbergen adalarında olmuş Vilyam Parrinin şərəfinə adalndırılmışdır.
Göz rəngi
Mavi gözlər
thumb| İnsanlarda mavi gözlərin ardınca gələn irsiyyət nümunəsi resessiv əlamətə bənzəyir (ümumiyyətlə, göz rənginin irsi poligenik əlamət hesab olunur, yəni bir deyil, çoxlu genin qarşılıqlı təsiri ilə idarə olunur). 2008-ci ildə yeni bir araşdırma mavi gözlərlə nəticələnən tək bir genetik mutasiya müəyyən etdi. Mavi gözlər Şimali və Şərqi Avropada, xüsusilə Baltik dənizi ətrafında geniş yayılmışdır. Mavi gözlərə Cənubi Avropa, Mərkəzi Asiya, Cənubi Asiya, Şimali Afrika və Qərbi Asiyada da rast gəlinir.
Boz gözlər
Mavi gözlər kimi, boz gözlərdə də irisin arxasında tünd epiteli və ön hissəsində nisbətən açıq stroma var. Boz və mavi gözlər arasındakı görünüş fərqinin mümkün izahı, boz gözlərin stromada daha böyük kollagen yataqlarına sahib olmasıdır. Alternativ olaraq, boz və mavi gözlərin ön stromada melaninin konsentrasiyasında fərqlənə biləcəyi təklif edilmişdir.
Boz gözlərə Şimal-Qərbi Afrika, Yaxın Şərq/Qərbi Asiya, Mərkəzi Asiya və Cənubi Asiyanın Ores dağlarında Çaviya əlcəzairliləri arasında da rast gəlmək olar. Böyüdükdə, boz gözlər irisdə az miqdarda sarı və qəhvəyi görünür.
Boz yaşıldan sonra ikinci ən nadir təbii göz rəngidir və dünya əhalisinin 3%-nə məxsusdur.
Görmə qabiliyyətinə təsir
Daha açıq göz rənginə malik insanlar günəş işığından qoruyan irisdə daha az piqmentə malik olduqları üçün işığa daha həssas olsalar da, göz rənginin görmə kəskinliyi kimi görmə keyfiyyətinə birbaşa təsir etdiyinə dair çox az dəlil var. Bununla belə, qara gözlü insanların "reaktiv tipli tapşırıqlar"da daha yaxşı bacariq göstərdiklərini göstərən bir araşdırma var ki, bu da onların daha yaxşı reaksiya vaxtlarına sahib ola biləcəyini göstərir. Bununla belə, yüngül gözlü insanlar qolf topu vurmaq və ya beysbol topları atmaq kimi fəaliyyətləri əhatə edən "öz-özünə tapşırıqlar" adlanan işlərdə daha yaxşı idi. Başqa bir araşdırmada, daha tünd gözlü insanlar raketləri vurmaqda daha yaxşı idi. Alimlərin fikrincə, bu nəticələri yoxlamaq üçün daha çox tədqiqata ehtiyac var.
NGC 6955
NGC 6955, Yeni Baş Kataloqda qeydə alınmış qalaktikadır. Göy üzündə Delfin bürcü istiqamətində yerləşir. Sbc tipli. tərəfindən ildə 121.92 sm (48 inç) ölçülü  vasitəsilə kəşf edilmişdir.
NGC 1270
NGC 1270, Yeni Baş Kataloqda qeydə alınmış qalaktikadır. Göy üzündə Persey bürcü istiqamətində yerləşir. E2 tipli. tərəfindən ildə 27.94 sm (11 düymə) ölçülü  vasitəsilə ildə kəşf edilmişdir.
Mətanət Atakişiyeva
Mətanət Ağazair qızı Atakişiyeva — Azərbaycan aktrisası, Azərbaycan Respublikanın Əməkdar artisti (2002).
Həyatı
Mətanət Atakişiyeva 16 may 1962-ci ildə Bakı şəhərində anadan olmuşdur. 1983-cü ildə M. A. Əliyev adına Azərbaycan Dövlət İncəsənət İnstitutunun Dram və kino aktyorluğu fakültəsini bitirmişdir. Həmin ildən də Akademik Milli Dram Teatrının artist heyətinə qəbul edilmişdir. Bu teatrın səhnəsində çox sayda tamaşada rol almışdır. Bundan başqa aktrisa bir neçə teletamaşada və filmdə çəkilmişdir.
M. Atakişiyeva 2002-ci ildə Azərbaycan Respublikanın Əməkdar artisti fəxri adına layiq görülmüşdür. 2013-cü ilin mayında teatr sahəsindəki xidmətlərinə görə "Humay" milli mükafatını almışdır. 6 may 2015-ci ildə, 6 may 2016-cı ildə , 1 may 2017-ci ildə , 9 may 2018-ci ildə , 10 may 2022-ci ildə və 6 may 2023-cü ildə Prezident Mükafatına layiq görülmüşdür.
Melody
Gabriella Abreu Severino və ya bilinən səhnə adı ilə Melody Braziliyalı müğənni.
Melody 2015-ci ilin əvvəlində atası MC Belinho tərəfindən yazılmış "Fale de Mim" mahnısını oxuyan videonu öz Facebook səhifəsində yerləşdirdikdən sonra ölkədə şöhrət qazandı. Növbəti videoda o, Kristina Aqileranın[8] falsettosunu təkrarlamağa çalışdı ki, bu da viral oldu. Tezliklə o, bu dəfə atasının dostu Deborah Moreira ilə falsetto ifa edən başqa bir video çəkdi.
Nansi (rayon)
Nansi  — Fransanın Lotaringiya regionun rayonlarından biri. Departamenti — Mört və Mozel. Suprefektura — Nansi. Rayon əhalisi 2006-cı ildə 418 352 nəfər təşkil edirdi. Əhalinin sıxlığı — 277 nəf / km². Rayon ərazisi — 1509 km².
Rayonun kantonları
Nansi rayonuna 20 kanton daxildir:
Lombardiya-Venesiya krallığı
Lombardiya-Venesiya krallığı (Regno Lombardo-Veneto, Lombardo-Venezianisches Königreich) — Şimali İtaliyada 1815-ci ildə Vyana konqresinin qərarı ilə Lombardiya və Venesiyanın şimali-italyan vilayətlərindən təşkil edilmiş və Avstriya imperiyasının kral mülklərinə daxil olan krallıq.
Şan (Myanma)
Şan və ya Şan əyaləti — Myanmada yerləşən əyalət. Şan əyaləti şimaldan Çin, şərqdən Laos, cənubdan Tayland və qərbdən Myanmanın 5 inzibati ərazi ilə sərhəddir.
Jozef Fuşe
Jozef Fuşe — Nant lı Fuşe, Otranto Hersoqu, Qraf Fuşe kimi bilinən fransız siyasətçisi 1759-cu il mayın 21-də Nant yaxınlığındakı Le Pellerində anadan olmuş və 26 dekabr 1820-ci ildə Triest də vəfat etmişdir. O, xüsusilə Fransa Burjua İnqilabı dönəmində, 1793-cü ildə baş vermiş Lyon üsyanını qəddarlıqla yatırtmasıyla tanınır. Bu üsyanı yatırması onun Direktoriya, Konsulluq və İmperiya dövrlərində Polis Naziri kimi fəaliyyət göstərməsinə səbəb olmuşdur.
Gənclik illəri (1759 - 1792)
O, ticarət donanması kapitanı olan və Santa-Dominqo da və Marie-Adelaide Croizetdə qaradərili kölələrin işlədiyi plantasiyaları olan Jozef Fuşenin oğludur. Atası 1771-ci il martın 10-da inək sağımından qayıdarkən vəfat etmişdir. Jozef Fuşe öz karyerasını atası kimi qurmaq istəsə də, sağlamlığında problemlər olmasına görə bu arzusunu həyata keçirə bilmir. Nant Oratoriyasının seminariyasına qəbul olur. 1782-ci ildə professor olan Fuşe, 1788-ci ildən etibarən Niort, Saumur, Vendome, Juilly and Arras oratoriyalarında dərs keçməyə başlayır. Arrasda olarkən Rosati Akademiyasında, ədəbiyyat cəmiyyətində və para-mason lojasında Robespyer ilə görüşür.
O, 1789-cu ildə isveçli Kraliça Sofia-Madeleinin azad mason lojasına seçilir və heç vaxt mason düşüncə tərzindən ayrılmır. 1805-1810-cu illərdə o, Melunun "Birləşmiş Vətəndaşlar" (sonralar "Birləşmiş Ürəklər" adlanır) lojasının üzvü və Grand Orient de France-ın Ümumi Böyük Simvolik lojasının "Böyük Şərəf Zabiti" və "Böyük Konservatoru" olur.
Böyük Fransa İnqilabı başlayan vaxtda o, Nant Orotoriyasında tədqiqat rəhbəri kimi fəaliyyət göstərirdi. 1792-ci ilin sentyabrında Nant şəhərindən Milli Konventə deputat seçildi.
Qərbdə və Mərkəzdə vəzifədə olması
Milli Konvent də Xalq Təhsili Komitəsinin bir üzvü kimi fəaliyyət göstərirdi. Öncələr jirondistlər partiyasının üzvü olan Jozef Fuşe XVI Luisin ölüm qərarı verildikdən sonra dağçıların tərəfinə keçir. Fuşe Qərb və Mərkəz bölgələrə göndərilir. Onun əsas vəzifəsi, inqilabi ruhun böyük təbliğatçısı olmaq, Nant da Milli Təhlükəsizlik Təşkilatını yaratmaq və Vendee üsyançılarına qarşı vuruşmaq üçün könüllülərdən ibarət dəstələr hazırlamaq idi. Nievrenin xristianlıq uzaqlaşdırılması üçün çox böyük fəaliyyət göstərirdi. Mərkəzdə və Burqon da kilsə lərin dağıdılması, xaçların qırılması, kilsə xəzinələrinin talan edilməsi, dini kitabların və rahib geyimlərinin yandırılması da bu fəaliyyətə daxildir.
Lion un silahı
thumb|Otranto hersoqu Jozef Fuşe Barerin təklifi ilə, Jan Mari Kollot Derbua və Montaut Milli Konvent tərəfindən Lion üsyanı nı yatırmaq üçün Dubua Kransenin yerinə göndərildilər. Fuşe də Lion üsyanı nın yatırılmasında onlara qoşulmaq istəyirdi. Bu məqsədlə, Fuşe Nievredə olan zaman, 1793-cü il 30 oktyabrda onlara belə müraciət etmişdi: Vətənin alqışları sizi Lion a çağırır, öz vətənpərvərliyiniz ilə bu üsyankar şəhəri sakitləşdirin. Jozef Fuşe Lion üsyanı nın yatırılmasında iştirak edir və bu üsyanın yatırılmasında göstərdiyi fəaliyyətə görə onu "Lionun silahı" adlandırırlar. O, düşünürdüki insanların Gilyotin vasitəsilə elan edilməsi uzun vaxt aparır buna görə də ən yaxşı edam forması kütləvi edamdır (silahlardan açılan atəşlərlə edam). Fuşe repressiyalarının nəticəsindən 1683 nəfər qətlə yetirildi. 22 noyabrda Milli Konventə Kollot Derbua ilə birgə yazıb göndərdiyi məktubda bildirirdiki: Lion şəhərinin yox edilməsi ilə bağlı qərar verəcəyinizə inanmırıq, lakin bugünə qədər bu barədə heç bir fəaliyyətin görülməməsi irəliləməyimizi yavaşladır və respublika səbrsizliyinə gətirib çıxarır. Minanın partlaması və yalnız alovun yandırıcı fəaliyyəti xalqın qüdrətini təmsil edə bilər. Onun iradəsi dayandırılmaz və təsirli olmalıdır. İmza: Fuşe və Kollot Derbua
Fuşe mandatını yerinə yetirdiyi dövrdə xəzinənin bir hissəsini mənimsəməsi ilə bağlı ittiham olunurdu. Buna görə də dostu Albit tərəfindən belə bir qərar qəbul edilir: Xalqın xoşbəxtliyini təmin etmək üçün Kommunaya göndərilən xalq nümayəndələri, tapa bildikləri ən yaxşı şərablardan iki yüz şüşə və həmçinin Bordodan birinci sinif beş yüz şüşə şərabın evlərinə gətirilməsi üçün xüsusi komitənin yaradılması tələb edirlər. 27 mart 1794-cü ildə Fuşe Parisə geri qayıtdı və 8 apreldə öz məruzəsini İctimai Təhlükəsizlik Komitəsinə göndərdi. Daha sonra o Lyon üsyanı nın yatırılmasında göstərdiyi şiddətə "Günahkar qanı torpağı gücləndirər və onun gücünə güc qatar" deyə bəraət qazandırırdı.
Özünü yakobinçilər qarşısında müdafiə edir və Robespyer in yoxluğundan istifadə edərək klubun rəhbərliyinə seçilir. Lakin Nevers və Morvanın nümayəndələri onu ittiham etdikdə, o açıq şəkildə yakobinçilərə hücum edir. İyunun 12-də Fuşe yakobinçilərdən ayrılır.
Həyatını xilas etmək üçün böyük bir enerji ilə mübarizə aparan Fuşe, Robespyer i öldürmək üçün qurulan planda aktiv şəkildə fəaliyyət göstərdi və 8-dən 9-na keçən gecə termidorçularla görüşərək onlara ittifaq təklif edəcəkləri halda terrorun bitəcəyi barədə söz verdi.
1795 - ci ildən 1799 - a qədər
1795-ci ildə termidorçulara qarşı müxalif təşkilat yaradan Qrax Babeflə yaxınlaşır. 1795-ci il aprelin birində və mayın 20-də baş verən üsyanlarından sonra Barrasın müdafiəsini təmin edir. Bundan sonra bir müddət işsiz qalır və sağlığı ilə bağlı problemlər yaranır.
Bir müddət sonra Direktoriya tərəfindən Pireney yarımadası nın şərqində Fransa-İspaniya sərhədinə gizli polis kimi göndərilir. Qabriel-Julyen Uvrar və Hainguerlot ilə danışıqlar aparır.
1799-cu il iyulun 20-də Polis Naziri təyin edilir.
Konsulluq və İmperatorluq dövründə Polis Naziri
thumb|Napoleon Bonapartın Jozef Fuşeyə göndərdiyi məktubda cəsus Andre Laa və onun komandasının fəaliyyəti barədə məruzə etməsi tapşırılırdı. O, işini çox böyük peşəkarlıqla görürdü. 1799-cu il 9 noyabr tarixində heç bir təhlükəyə məruz qalmadan Napoleon Bonapart a xidmət göstərirdi. Birinci konsul ona güvənməsə də işindən uzaqlaşdırmır və yenilədiyi nazirlik sistemində polis və jandarmanı birləşdirir və idarəsini Fuşeyə tapşırır. İki kral tərəfdarı insan Kanşi markiz i və Mauduison qrafı Fuşe tərəfindən yanlışlıqla günahlandırılırlar.
Fuşe 1800-cü ildə Sant-Nicaiz küçəsində olan hücumun Napoleon Bonapartın dediyi kimi yakobinçilər tərəfindən deyil, royalistlər tərəfindən törədildiyini iddia edirdi. Bununla birlikdə o Birinci Konsula, Bonapartı n sürgün etdirəcəyi 130 nəfər "sentyabrçı"nın adını verəcəyi barədə söz verir. 1802-ci ildə Fuşe Senatla bərabər Napoleon Bonapart a qarşı manevr etmək barəsində planlar cızır. Onun gücündən narahat olan Bonapart, qardaşlarının və Fuşenin əbədi düşməni Taleyranın təklifləri nəticəsində Fuşenin rəhbərlik etdiyi nazirliyi ləğv etdirir. Pişeqru, Moro və Engien hersoqunun tutulmasında böyük rol oynamışdı. Təzminat olaraq Napoleon ona Eks senatında vəzifə və bir milyon iki yüz min frank məbləğində bir müavinət təklif etdi. O, 1804-cü ilin iyulundan 1810-cu ilin iyuluna qədər yenidən vəzifəsində olmuşdur.
İmperiyadakı idarəetmənin zəifliyindən istifadə edərək 1808-cil ildə Qraf, 1809-cu ildə isə Otranto hersoqu vəzifəsinə yüksəldi və Artur Uelsli ilə İngiltərə və Fransa arasında sülh danışıqları aparmağa başladı. O, Napoleon a qarşı əbədi düşməni olan Taleyran la birləşir. Bundan sonra 1809-cu ildə Napoleon un devrilməsi ilə bağlı Böyük Britaniya ilə danışıqlara başlayır. (1810)
Rusiya hücumundan sonra 1813-cü ildə İlliriya qubernatoru kimi çox çətin bir vəzifəyə göndərildi. Qubernator kimi fəaliyyəti zamanı liberal addımlar atdı, təhkimçiliyin aradan qaldırılmasına çalışdı və xalqın problemləri ilə maraqlanmağa başladı. Avstriyalılarının gəlməsinə bir neçə gün qalmasına baxmayaraq Laybaxdan (indiki Lyublyana) qaçmır və xalqı heç bir təhlükə olmaması barədə inandırmağa çalışır. Fuşe 1814-cü ildə Yoahim Murat la birlikdə yenidən imperatora xəyanət edir və Artua qrafına (sonralar X Karl) imperatorluğun məğlubiyyətindən sonra öz xidmətlərini təklif edəcəyini bildirir.
"100 Gün"ün əsas adamı
thumb|Mantua. 19 iyun 1805-ci il. Fransa Milli Arxivləri Napoleon un "100 Gün"lük hakimiyyəti dövründə yenə də Polis Naziri kimi fəaliyyət göstərirdi. İmperatorun döyüşdə olduğu müddətdə o, hökumətin əsas adamı idi. Vaterlo döyüşündən sonra Müvəqqəti Hökumətin prezidenti seçildi və İngiltərə nin də yer aldığı müttəfiq qüvvələrlə danışıqlara başladı. Respublikaçıları və monarxistləri manipulyasiya edir və ölkənin hazırkı vəziyyətini davam etdirməsi üçün fərqli qruplarla danışıqlara gedirdi. Monarxiyanın Fransa üçün ən yaxşı idarəetmə forması olduğuna qərar verdi, XVIII Lüdoviki taxta çıxartdı və özü də 1815-ci il iyulun 9-da onun naziri oldu. Keçmiş mühacirlər ona qarşı ittihamlar irəli sürməyə başladılar. Kral onu bu ittihamlardan uzaq tutmaq üçün ona Drezdenə səfir təyin edir.
Həyatının sonu
1816-cı il 12 yanvarda XVI Lüdovikin ölümünə səs verməsi və "100 Gün" ərzindəki fəaliyyəti ilə bağlı haqqında ittiham qaldırıldı. Bu səbəblə o, kral qatili kimi sürgünə göndəriləcəkdi, o özünə bəraət qazandırmaq üçün bir neçə vasitəni sınasa da, Fransa da ona qarşı bir laqeydlik hökm sürürdü: "Böyük gücün məzarı budur - unudulmaq. Zaman səni udur." Jozef Fuşe 1820-ci ildə sürgündə olduğu Triest şəhərində vəfat etdi. Şahzadə Jerom Bonapartın əmri ilə onun bütün sənədləri yandırıldı, çünki bu sənədlər çox böyük təhlükə daşıyırdı. Bu sənədlərin yandırılması Direktoriya, Konsulluq və İmperiya dövrü haqqında olan bir çox məlumatın itməsinə səbəb oldu. 1875-ci il iyunun 14-də külləri Sena və Marna şəhərindəki Ferrières-en-Brie məzarlığına köçürülür.
Fuşenin sağ qalan şəxsi sənədləri Milli Arxivdə 187AP simvolu altında saxlanılır.
Fuşenin "Xatirələr"i 1824-cü ildə çap edildi. Lakin ailəsi bunun Fuşe tərəfindən yazılmadığını iddia etsə də, Lui Madlen və Mişel Vovel bu "Xatirələr"in Fuşeyə aid olduğunu bildirdilər.
Nazirliklər
Polis Naziri (1799-cu il 20 iyul - 1802-ci il 13 sentyabr; 1804-cü il 10 iyul - 1810-cu il 3 iyun;  20 mart - 22iyun 1815-ci il;   7 iyul - 26 sentyabr 1815-ci il)
Daxili İşlər Naziri (29 iyun - 1 oktyabr 1809-cu il)
Təltiflər
left|thumb|120x120px
Jozef Fuşenin övladları
Jozef Fuşe 1792-ci ildə Bonne-Jeanne Coiquaud ilə ailə qurmuşdur. Bu evlilikdən: Onun nəslindən olan Virciniya Kuperi - Eyfel 1985-ci ildə müğənni Julyen Klerlə ailə qurmuşdur.
Həyat yoldaşını itirən Jozef Fuşe 1818-ci ildə Gabrielle-Ernestine de Castellane ilə ailə qurur. Lakin bu evlilikdən övladı olmur.